**Krapinsko-zagorska županija dodjeljuje**

**novčana sredstva za razvoj i unapređenje lovstva**

**na području Krapinsko-zagorske županije**

Krapinsko-zagorska županija dodjeljuje novčana sredstva ostvarena od lovozakupnine temeljem Pravilnika o uvjetima i načinu korištenja sredstava ostvarenih od lovozakupnine („Službeni glasnik Krapinsko-zagorske županije“, broj 24/16 ).

Novčana sredstva od zakupa zajedničkih lovišta Krapinsko-zagorske županije ostvarena temeljem članka 27. stavka 1. Zakona o lovstvu ( „Narodne novine“ br.140/05, 75/09 i 153/09.) koristiti će se za razvoj i unapređenje lovstva na području Krapinsko-zagorske županije za navedene namjene kako slijedi:

1. Rashodi za provedbu Zakona o lovstvu,
2. Lovna kinologija-nabava lovačkih pasa,
3. Nabava dlakave i pernate divljači,
4. Osiguranje lovišta,
5. Nabava zaštitnih sredstava.

Korisnici novčanih sredstava od lovozakupa zajedničkih lovišta i državnog lovišta Krapinsko-zagorske županije, za sredstva koja nisu potraživana od strane vlasnika zemljišta bez prava lova je Lovački savez Krapinsko-zagorske županije i lovozakupnici koji imaju u zakupu lovišta na području Krapinsko-zagorske županije.

Obrasci zahtjeva za dodjelu sredstava i Pravilnik o uvjetima i načinu korištenja sredstava ostvarenih od lovozakupnine nalaze se u prilogu ovog Javnog poziva.

Ispunjeni obrasci zahtjeva dostavljaju se sa traženom dokumentacijom do **30. studenog 2016.** godine na adresu Krapinsko-zagorska županija, Upravni odjel za gospodarstvo, poljoprivredu, promet, komunalnu infrastrukturu i EU fondove Magistratska 1, 49000 Krapina.